પછીની વાર્તા છે કે રંગભૂમિ પર જે સંન્યાસી હતો તેણે સમ્રાટ પાસેથી સોનું લેવાની ના પાડી દીધી. સમ્રાટ પણ તેની વાત સમજી ગયો અને તેણે તે અદાકારની ખૂબ પ્રશંસા કરી. નાટક કંપનીના મૅનેજરે તેમને બીજા દિવસે નાટક જોવા આવવાનું નિમંત્રણ આપ્યું કે અમે કાલે પણ સુંદર નાટક પ્રસ્તુત કરવાના છીએ. કૃપા કરી આપ આવજો. સમ્રાટે આમંત્રણનો સ્વીકાર કર્યો. બીજા દિવસે પણ સુંદર નાટક રજૂ થતું હતું. સમ્રાટ ત્યાં હાજર હતા. નાટક ચાલુ હતું. કાલના નાટકમાં જે સંન્યાસી બન્યો હતો, તે આજે ભિક્ષુક હતો. નાટકમાં ભીખ માગતો હતો. ખૂબ સુંદર રીતે નાટક ચાલતું હતું. પણ આજે સમ્રાટને ઊભા થવું ન પડ્યું. આજ તે ભિખારી પાત્ર જ રંગમંચ પરથી નીચે ઊતરી આવ્યો અને સમ્રાટ પાસે ભીખ માગવા લાગ્યો.